b'\n_START_ARTICLE_\nToivo Orav\n_START_PARAGRAPH_\nToivo Orav (18. veebruar 1932 P\xc3\xa4rnu \xe2\x80\x93 23. juuli 1989 Tallinn) oli eesti geneetik.\n_START_SECTION_\nElulugu\n_START_PARAGRAPH_\nToivo Orav oli teenistuja poeg ja Ivi Orava abikaasa._NEWLINE_L\xc3\xb5petas 1950 P\xc3\xa4rnu 1. Keskkooli, 1955 Tartu \xc3\x9clikooli bioloogiaosakonna, bioloogiakandidaat (1963, Eesti TA), v\xc3\xa4itekiri "Gammakiirguse toime odrale", bioloogiadoktor (1973, Novosibirsk), v\xc3\xa4itekiri "\xd0\xa0\xd0\xb0\xd0\xb4\xd0\xb8\xd0\xb0\xd1\x86\xd0\xb8o\xd0\xbd\xd0\xbd\xd1\x8b\xd0\xb9 \xd0\xbc\xd1\x83\xd1\x82\xd0\xb0\xd0\xb3\xd0\xb5\xd0\xbd\xd0\xb5\xd0\xb7 \xd1\x83 \xd1\x8f\xd1\x87\xd0\xbc\xd0\xb5\xd0\xbd\xd1\x8f \xd0\xb8 \xd0\xb2\xd0\xbe\xd0\xb7\xd0\xbc\xd0\xbe\xd0\xb6\xd0\xbd\xd0\xbe\xd1\x81\xd1\x82\xd0\xb8 \xd0\xb5\xd0\xb3\xd0\xbe \xd0\xbc\xd0\xbe\xd0\xb4\xd0\xb8\xd1\x84\xd0\xb8\xd1\x86\xd0\xb8\xd1\x80\xd0\xbe\xd0\xb2\xd0\xb0\xd0\xbd\xd0\xb8\xd1\x8f". Oli 1957\xe2\x80\x931989 Eesti NSV TA Eksperimentaalbioloogia Instituudi nooremteadur, teadussekret\xc3\xa4r, vanem- ja peateadur, 1965\xe2\x80\x931985 geneetika sektori juhataja.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurinud kiirguste ja tugevatoimeliste keemiliste ainete m\xc3\xb5ju odra p\xc3\xa4rilikkusele, avastanud v\xc3\xb5imaluse tuua kasvustimulaatorite abil esile taimede peitelisi p\xc3\xa4rilikke muutusi. Koost\xc3\xb6\xc3\xb6s J\xc3\xb5geva Sordiaretusjaamaga osales odrasordi \'Teele\' aretuses. Olnud Eesti Geneetikute ja Selektsion\xc3\xa4\xc3\xa4ride Seltsi esimees (1973\xe2\x80\x931985). \xc3\x9cle 120 teadustr\xc3\xbckise, sh 3 monograafiat; 1 autoritunnistus, aimeartikleid.'